**Súťažné podklady**

Zákazka realizovaná podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 5

**1. Identifikácia obstarávacieho subjektu:**
Názov: MORKY PETRÁNEK s.r.o.
Sídlo: Partizánska 70/467, 039 01 Turčianske Teplice
IČO: 44602804

Komunikácia s uchádzačmi prebieha prostredníctvom elektronického systému JOSEPHINE.

**2. Názov zákazky:**Výmena elektrického záložného generátora a s ním súvisiace stav. úpravy exist. prístrešku na C-KN 171/1 k.ú. Čremošné

**3.Opis predmetu zákazky:**Výmena elektrického generátora a súvisiace zatepľovacie práce na prístrešku. Podrobný opis predmetu zákazky je uvedený v projektovej dokumentácií, výkresovej dokumentácií a vo Výkaze výmer – Príloha č. 1.

**4. Podmienky účasti:** uchádzač musí spĺňať tieto podmienky účasti:

- je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky,

- nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

*Obstarávateľ nevyžaduje od potenciálnych dodávateľov doklad o oprávnení realizovať predmet zákazky a rovnako nevyžaduje doklad o tom, že uchádzač nemá uložený zákaz účasti vo verejnom obstarávaní, požaduje sa predloženie čestného vyhlásenia.*

*Obstarávateľ si predmetné náležitosti overí v procese vyhodnotenia cenových ponúk z verejne dostupných registrov (ŽR SR/OR SR/OR ČR/web sídlo ÚVO a pod.).*

**5. Ponuka musí obsahovať (uchádzač vloží elektronicky do systému):**

* Zmluva o dielo - návrh
* Výkaz výmer – Príloha č.1, uchádzač vloží ako .xls (formát pre excel) a aj ako podpísaný a opečiatkovaný .pdf súbor, resp. sken, uchádzač je povinný oceniť všetky položky. V prípade, že je vo výkaze výmer uvedený konkrétny typ tovaru alebo výrobca, je možné v ponuke použiť ekvivalentný výrobok spĺňajúci minimálne požadované parametre
* Informácie o subdodávateľoch – Príloha č. 2
* Čestné vyhlásenie uchádzača
* Sumárny list cenovej ponuky

**6. Náležitosti ponuky:**

* Celá **cenová ponuka** potenciálneho dodávateľa, ako aj doklady a dokumenty k nej predložené, musia byť **vyhotovené v štátnom jazyku**. Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku). - Cenová ponuka **nesmie byť staršia ako 3 mesiace** od vyhlásenia Výzvy na predkladanie ponuky.
* Elektronicky predložená cenová ponuka musí umožniť vyhľadávanie a spracovávanie údajov, v prípade stavebných investícii sa rozpočet predkladá v zmysle **Usmernenia PPA č. 16/2018 k pre žiadateľov/prijímateľov NFP** v rámci PRV SR 2014-2020, PRV SR 2007-2013 k predkladaniu rozpočtov stavebných investícií.
* Ponuku je potrebné predložiť kompletne na celý predmet zákazky.

**7. Doručenie ponuky:**

Ponuka musí byť doručená v lehote na predloženie ponuky, ktorá je uvedená vo výzve a musí byť doručená cez elektronický obstarávací systém JOSEPHINE.

**8. Vyhodnotenie ponuky:**

Obstarávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá/kritérií na vyhodnotenie ponúk, a to iba v prípade potenciálneho dodávateľa, ktorý sa umiestnil na prvom mieste v poradí. Obstarávateľ môže vyhodnotiť splnenie požiadaviek na predmet zákazky a splnenie podmienok účasti v prípade všetkých potenciálnych dodávateľov, ktorí predložili cenovú ponuku.

Ak z predložených dokladov potenciálneho dodávateľa nemožno posúdiť ich platnosť, splnenie podmienok účasti alebo splnenie požiadaviek na predmet zákazky, obstarávateľ písomne požiada potenciálneho dodávateľa o vysvetlenie alebo doplnenie dokladov v lehote **minimálne 5 pracovných dní**. Ak vysvetlenie/doplnenie požiadaný potenciálny dodávateľ v stanovenej lehote nedoručí alebo, ak aj napriek predloženému vysvetleniu ponuky podľa záverov obstarávateľa naďalej nespĺňa podmienky účasti alebo požiadavky na predmet zákazky, obstarávateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho potenciálneho dodávateľa v poradí.
V prípade, že prijímateľ nezíska od potenciálnych dodávateľov minimálny počet cenových ponúk, t. j. 3, obstarávanie zruší a vyhlási opakované.

**9. Doplňujúce informácie:**

Obstarávateľ pri obstarávaní postupuje v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020, a preto požiadavky a postupy v týchto Súťažných podkladoch a vo Výzve na predkladanie ponúk neuvedené, sa riadia týmto Usmernením PPA.

Prijímateľ **nesmie** uzavrieť zmluvu s dodávateľom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), a nie je zapísaný v registri partnerov verejného sektora, aj keď túto povinnosť podľa zákona o RPVS má, alebo ktorého subdodávateľ, ktorý má povinnosť zapisovať sa do registra partnerov verejného sektora, nie je zapísaný v registri partnerov verejného sektora, aj keď túto povinnosť podľa zákona o RPVS má.

Uchádzač predložením ponuky súhlasí so spracovaním osobných údajov v zmysle nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov. Takto poskytnuté osobné údaje budú využité len pre účely predmetného obstarávania, výberu víťazného uchádzača a uzatvorenia zmluvy o plnení zákazky.

**Prílohy :**

* Zmluva o dielo – návrh
	+ Príloha č. 1 - Výkaz výmer
	+ Príloha č.2 – Informácie o subdodávateľoch
* Projektová dokumentácia
* Oznámenie k ohláseniu stavebných úprav
* Čestné vyhlásenie
* Sumárny list cenovej ponuky